ddrg/super_eurlex huggingface dataset:
Neuvoston asetus (EHTY, ETY, Euratom) N:o 142/76, annettu 20 päivänä tammikuuta 1976, komission puheenjohtajan ja jäsenten sekä yhteisön tuomioistuimen presidentin, tuomarien, julkisasiamiesten ja kirjaajan palkkajärjestelyistä annetun asetuksen N:o 422/67/ETY, N:o 5/67/Euratom muuttamisesta



Virallinen lehti nro L 015 , 24/01/1976 s. 0001 - 0001

Suomenk. erityispainos Alue 1 Nide 1 s. 0114

Kreikank. erityispainos: Luku 01 Nide 2 s. 0008

Ruotsink. erityispainos Alue 1 Nide 1 s. 0114

Espanjank. erityispainos: Luku 01 Nide 2 s. 0036

Portugalink. erityispainos: Luku 01 Nide 2 s. 0036



NEUVOSTON ASETUS (EHTY, ETY, EURATOM) N:o 142/76, annettu 20 päivänä tammikuuta 1976, komission puheenjohtajan ja jäsenten sekä yhteisön tuomioistuimen presidentin, tuomarien, julkisasiamiesten ja kirjaajan palkkajärjestelyistä annetun asetuksen N:o 422/67/ETY, N:o 5/67/Euratom muuttamisesta EUROOPAN YHTEISÖJEN NEUVOSTO, joka ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen ja erityisesti sen 6 artiklan, sekä katsoo, että yhteisön tuomioistuimen 4 päivänä joulukuuta 1974 vahvistaman työjärjestyksen 10 artiklan mukaan yhteisön tuomioistuin nimeää vuodeksi kerrallaan jaostojen puheenjohtajat ja ensimmäisen julkisasiamiehen ja tällä hetkellä voimassa olevien säännösten mukaan jaostojen puheenjohtajat saavat kulukorvauksen; on suotavaa antaa tämä korvaus myös ensimmäiselle julkisasiamiehelle, ON ANTANUT TÄMÄN ASETUKSEN: 1 artikla Lisätään komission puheenjohtajan ja jäsenten sekä yhteisön tuomioistuimen presidentin, tuomarien, julkisasiamiesten ja kirjaajan palkkajärjestelyistä 25 päivänä heinäkuuta 1967 annetun neuvoston asetuksen N:o 422/67/ETY, N:o 5/67/Euratom (1) 4 artiklan 3 kohdan toiseen alakohtaan, sellaisena kuin asetus on viimeksi muutettuna asetuksella (EHTY, ETY, Euratom) N:o 1546/73 (2), sanojen "Jaostojen puheenjohtajat" jälkeen sanat "ja ensimmäinen julkisasiamies" siten, että muutos tulee voimaan 1 päivänä tammikuuta 1975. 2 artikla Tämä asetus tulee voimaan sitä päivää seuraavana päivänä, jona se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä tammikuuta 1976. Neuvoston puolesta Puheenjohtaja G. THORN (1) EYVL N:o 187, 8.8.1967, s. 1 (2) EYVL N:o L 155, 11.7.1973, s. 8
Neuvoston asetus (ETY) N:o 311/76, annettu 9 päivänä helmikuuta 1976, ulkomaisia työntekijöitä koskevien tilastojen laatimisesta



Virallinen lehti nro L 039 , 14/02/1976 s. 0001 - 0001

Suomenk. erityispainos Alue 5 Nide 1 s. 0189

Kreikank. erityispainos: Luku 05 Nide 2 s. 0067

Ruotsink. erityispainos Alue 5 Nide 1 s. 0189

Espanjank. erityispainos: Luku 05 Nide 2 s. 0068

Portugalink. erityispainos: Luku 05 Nide 2 s. 0068



NEUVOSTON ASETUS (ETY) N:o 311/76, annettu 9 päivänä helmikuuta 1976, ulkomaisia työntekijöitä koskevien tilastojen laatimisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 213 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon(2), sekä katsoo, että tulisi olla saatavilla tilastoja, jotka koskevat työssä olevien ulkomaisten työntekijöiden lukumäärää sekä heidän ensimmäistä työsuhdettaan yhteisön jäsenvaltioissa, ON ANTANUT TÄMÄN ASETUKSEN: 1 artikla 1. Jäsenvaltioiden on laadittava tilastoja työntekijöistä, jotka ovat toisen jäsenvaltion tai kolmansien maiden kansalaisia, siten, että niistä käy ilmi: - työntekijöiden lukumäärä, sekä - kyseisen työntekijän ensimmäinen työsuhde jäsenvaltion alueella tiettynä vuonna. Tilastojen on sisällettävä seuraavat tiedot: - kansalaisuus, - sukupuoli, - ikä, - toimiala tai ammattiryhmä, - alue. 2. Jäsenvaltioiden on laadittava tilastot kerran vuodessa tavallisesti saatavilla olevien eri lähteiden, erityisesti sosiaaliturvatietojen, väestönlaskentojen, työnantajien toimittamien tilastotietojen tai oleskelu- ja työlupien perusteella. 2 artikla 1. Tämän asetuksen tullessa voimaan jäsenvaltioiden on toimitettava komissiolle kaikki 1 artiklan 1 kohdassa tarkoitettuja tietoja koskeva saatavissa oleva aineisto. Viimeistään viiden vuoden kuluttua tämän asetuksen voimaantulosta jäsenvaltioiden on toimitettava komissiolle 1 artiklan 1 kohdassa tarkoitettuja tietoja koskeva aineisto. 2. Toimittaessaan tietoja komissiolle jäsenvaltioiden on mainittava käytetyt lähteet. 3 artikla 1. Jäsenvaltioiden on oltava tiiviissä yhteistyössä komission kanssa tämän asetuksen panemiseksi täytäntöön. 2. Jäsenvaltioiden on annettava viimeistään kunkin vuoden maaliskuun 31 päivänä komissiolle tiedot 2 artiklan 1 kohdan toisen alakohdan soveltamisesta. Komissio antaa neuvostolle kertomuksen saamiensa tietojen perusteella. 4 artikla Tämä asetus tulee voimaan sen julkaisemista Euroopan yhteisöjen virallisessa lehdessä seuraavan kuukauden ensimmäisenä päivänä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä helmikuuta 1976. Neuvoston puolesta Puheenjohtaja G. THORN (1) EYVL N:o C 129, 11.12.1972, s. 13 (2) EYVL N:o C 60, 26.7.1973, s. 7
Neuvoston asetus (ETY) N:o 312/76, annettu 9 päivänä helmikuuta 1976, työntekijöiden vapaasta liikkuvuudesta yhteisön alueella annettuun neuvoston asetukseen (ETY) N:o 1612/68 sisältyvien työntekijöiden ammattiyhdistysoikeuksia koskevien säännösten muuttamisesta



Virallinen lehti nro L 039 , 14/02/1976 s. 0002 - 0002

Suomenk. erityispainos Alue 5 Nide 1 s. 0190

Kreikank. erityispainos: Luku 05 Nide 2 s. 0068

Ruotsink. erityispainos Alue 5 Nide 1 s. 0190

Espanjank. erityispainos: Luku 05 Nide 2 s. 0069

Portugalink. erityispainos: Luku 05 Nide 2 s. 0069



NEUVOSTON ASETUS (ETY) N:o 312/76, annettu 9 päivänä helmikuuta 1976, työntekijöiden vapaasta liikkuvuudesta yhteisön alueella annettuun neuvoston asetukseen (ETY) N:o 1612/68 sisältyvien työntekijöiden ammattiyhdistysoikeuksia koskevien säännösten muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 49 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon(2), sekä katsoo, että työntekijöiden vapaasta liikkuvuudesta yhteisön alueella 15 päivänä lokakuuta 1968 annetun neuvoston asetuksen (ETY) N:o 1612/68(3) 8 artiklassa tulisi täsmentää, että työntekijöillä, jotka ovat jäsenvaltion kansalaisia ja työssä toisen jäsenvaltion alueella, on yhtäläinen oikeus ammattiyhdistysoikeuksien käyttämiseen, kun kysymys on kelpoisuudesta tulla valituksi ammattiyhdistysten hallinto- ja johtotehtäviin, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 1612/68 8 artiklaa seuraavasti: 1. Lisätään 1 kohdan ensimmäiseen virkkeeseen ilmaisun "mukaan lukien äänioikeus" jälkeen: "sekä kelpoisuuteen tulla valituksi ammattiyhdistysten hallinto- ja johtotehtäviin". 2. Poistetaan 2 kohta. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä helmikuuta 1976. Neuvoston puolesta Puheenjohtaja G. THORN (1) EYVL N:o C 280, 8.12.1975, s. 43 (2) EYVL N:o C 12, 17.1.1976, s. 2 (3) EYVL N:o L 257, 19.10.1968, s. 2
Neuvoston asetus (ETY) N:o 370/76, annettu 16 päivänä helmikuuta 1976, asetusten (ETY) N:o 2764/75 ja (ETY) N:o 2766/75 muuttamisesta teurastetun sian tuontimaksun ja sulkuhinnan laskemisessa käytetyn viiteajan osalta



Virallinen lehti nro L 045 , 21/02/1976 s. 0004 - 0004

Suomenk. erityispainos Alue 3 Nide 7 s. 0006

Kreikank. erityispainos: Luku 03 Nide 14 s. 0167

Ruotsink. erityispainos Alue 3 Nide 7 s. 0006

Espanjank. erityispainos: Luku 03 Nide 9 s. 0235

Portugalink. erityispainos: Luku 03 Nide 9 s. 0235



NEUVOSTON ASETUS (ETY) N:o 370/76, annettu 16 päivänä helmikuuta 1976, asetusten (ETY) N:o 2764/75 ja (ETY) N:o 2766/75 muuttamisesta teurastetun sian tuontimaksun ja sulkuhinnan laskemisessa käytetyn viiteajan osalta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(1), sellaisena kuin se on muutettuna asetuksella (ETY) N:o 367/76(2), ja erityisesti sen 9 artiklan 2 kohdan 12 artiklan 4 kohdan, ottaa huomioon komission ehdotuksen, sekä katsoo, että asetuksella (ETY) N:o 367/76 muutetaan asetusta (ETY) N:o 2759/75 teurastetun sian tuontimaksun ja sulkuhinnan laskemisessa käytettävien rehuviljan hintojen viiteajan osalta; tämän vuoksi on tarpeen mukauttaa teurastettuun sikaan sovellettavan tuontimaksun yhden osatekijän laskentasääntöjen määrittämisestä 29 päivänä lokakuuta 1975 annettua neuvoston asetusta (ETY) N:o 2764/75(3) sekä niiden tuotteiden luettelosta, joille sulkuhinta vahvistetaan, ja säännöistä teurastetun sian sulkuhinnan vahvistamiseksi 29 päivänä lokakuuta 1975 annettua neuvoston asetusta (ETY) N:o 2766/75(4), ON ANTANUT TÄMÄN ASETUKSEN: 1 artikla Poistetaan asetuksen (ETY) N:o 2764/75 3 artiklan 2 kohdasta ja asetuksen (ETY) N:o 2766/75 2 artiklan 3 kohdasta sanat "kuuden kuukauden". 2 artikla Tämä asetus tulee voimaan 1 päivänä toukokuuta 1976. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä helmikuuta 1976. Neuvoston puolesta Puheenjohtaja J. HAMILIUS (1) EYVL N:o L 282, 1.11.1975, s. 1 (2) EYVL N:o L 45, 21.2.1976, s. 1 (3) EYVL N:o L 282, 1.11.1975, s. 21 (4) EYVL N:o L 282, 1.11.1975, s. 25
Neuvoston asetus (ETY) N:o 371/76, annettu 16 päivänä helmikuuta 1976, asetusten (ETY) N:o 2773/75 ja (ETY) N:o 2778/75 muuttamisesta muna-alan ja siipikarjanliha-alan maksujen ja sulkuhintojen laskemisessa käytettävän viiteajan osalta



Virallinen lehti nro L 045 , 21/02/1976 s. 0005 - 0005

Suomenk. erityispainos Alue 3 Nide 7 s. 0007

Kreikank. erityispainos: Luku 03 Nide 15 s. 0025

Ruotsink. erityispainos Alue 3 Nide 7 s. 0007

Espanjank. erityispainos: Luku 03 Nide 9 s. 0236

Portugalink. erityispainos: Luku 03 Nide 9 s. 0236



NEUVOSTON ASETUS (ETY) N:o 371/76, annettu 16 päivänä helmikuuta 1976, asetusten (ETY) N:o 2773/75 ja (ETY) N:o 2778/75 muuttamisesta muna-alan ja siipikarjanliha-alan maksujen ja sulkuhintojen laskemisessa käytettävän viiteajan osalta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75(1), sellaisena kuin se on muutettuna asetuksella (ETY) N:o 368/76(2), ja erityisesti sen 4 artiklan 3 kohdan ja 7 artiklan 5 kohdan, ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75(3), sellaisena kuin se on muutettuna asetuksella (ETY) N:o 369/76(4), ja erityisesti sen 4 artiklan 3 kohdan ja 7 artiklan 5 kohdan, ottaa huomioon komission ehdotuksen, sekä katsoo, että asetuksella (ETY) N:o 368/76 muutetaan asetusta (ETY) N:o 2771/75 muna-alan tuotteiden maksun ja sulkuhinnan laskemisessa käytettävien rehuviljojen hintojen viiteajan osalta, asetuksella (ETY) N:o 369/76 muutetaan asetusta (ETY) N:o 2777/75 siipikarjanliha-alan tuotteiden maksun ja sulkuhinnan laskemisessa käytettävien rehuviljojen hintojen viiteajan osalta, ja tämän vuoksi on tarpeen mukauttaa muna-alalla sovellettavista maksun ja sulkuhinnan laskemista koskevista säännöistä 29 päivänä lokakuuta 1975 annettua neuvoston asetusta (ETY) N:o 2773/75(5)sekä siipikarjanliha-alalla sovellettavista maksun ja sulkuhinnan laskemista koskevista säännöistä 29 päivänä lokakuuta 1975 annettua neuvoston asetusta (ETY) N:o 2778/75(6), ON ANTANUT TÄMÄN ASETUKSEN: 1 artikla Poistetaan asetuksen (ETY) N:o 2773/75 3 artiklan 2 kohdasta ja 4 artiklan 3 kohdasta sekä asetuksen (ETY) N:o 2778/75 3 artiklan 2 kohdasta ja 4 artiklan 3 kohdasta sanat "kuuden kuukauden". 2 artikla Tämä asetus tulee voimaan 1 päivänä toukokuuta 1976. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä helmikuuta 1976. Neuvoston puolesta Puheenjohtaja J. HAMILIUS (1) EYVL N:o L 282, 1.11.1975, s. 49 (2) EYVL N:o L 45, 21.2.1976, s. 2 (3) EYVL N:o L 282, 1.11.1975, s. 77 (4) EYVL N:o L 45, 21.2.1976, s. 3 (5) EYVL N:o L 282, 1.11.1975, s. 64 (6) EYVL N:o L 282, 1.11.1975, s. 84
Neuvoston asetus (ETY) N:o 367/76, annettu 16 päivänä helmikuuta 1976, asetuksen (ETY) N:o 2759/75 muuttamisesta teurastettujen sikojen maksun ja sulkuhinnan laskemisessa käytettävän viiteajan osalta



Virallinen lehti nro L 045 , 21/02/1976 s. 0001 - 0001

Suomenk. erityispainos Alue 3 Nide 7 s. 0003

Kreikank. erityispainos: Luku 03 Nide 14 s. 0164

Ruotsink. erityispainos Alue 3 Nide 7 s. 0003

Espanjank. erityispainos: Luku 03 Nide 9 s. 0232

Portugalink. erityispainos: Luku 03 Nide 9 s. 0232



NEUVOSTON ASETUS (ETY) N:o 367/76, annettu 16 päivänä helmikuuta 1976, asetuksen (ETY) N:o 2759/75 muuttamisesta teurastettujen sikojen maksun ja sulkuhinnan laskemisessa käytettävän viiteajan osalta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo, että sianliha-alan yhteisestä markkinajärjestelystä 29 päivänä lokakuuta 1975 annettuun neuvoston asetukseen (ETY) N:o 2759/75(2) sisältyy maksu- ja sulkuhintajärjestelmä, jonka yhtenä viitetekijänä ovat tiettyjen rehuviljalajien maailmanmarkkinahinnat, ja viljan maailmanmarkkinahintojen vaihtelut ovat voimistuneet viime vuosina; viljan maailmanmarkkinahintojen huomioon ottaminen niiden kuuden kuukauden ajalta, jotka edeltävät sitä vuosineljännestä, jonka kuluessa maksu ja sulkuhinta lasketaan, voi johtaa määriin, jotka eivät enää kuvasta hintojen kehitystä kolmansissa maissa; tämän vuoksi olisi saatettava laskentaperusteet ajan tasalle ottamalla huomioon viiden kuukauden viiteajanjakso, joka edeltää sitä kuukautta, jonka kuluessa maksu ja sulkuhinta vahvistetaan, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2759/75 9 artiklan 1 kohdan a alakohdan kolmas alakohta seuraavasti: "Rehuviljan maailmanmarkkinahinnat vahvistetaan neljännesvuosittain rehuviljan todettujen hintojen perusteella niiltä viideltä kuukaudelta, jotka edeltävät kuukaudella sitä vuosineljännestä, jolle edellä mainittu osa lasketaan." 2 artikla Korvataan asetuksen (ETY) N:o 2759/75 12 artiklan 2 kohdan toinen alakohta seuraavasti: "Rehuviljamäärän arvo vahvistetaan neljännesvuosittain rehuviljan todettujen maailmanmarkkinahintojen perusteella niiltä viideltä kuukaudelta, jotka edeltävät kuukaudella sitä vuosineljännestä, jolle sulkuhintaa vahvistetaan." 3 artikla Tämä asetus tulee voimaan 1 päivänä toukokuuta 1976. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä helmikuuta 1976. Neuvoston puolesta Puheenjohtaja J. HAMILIUS (1) EYVL N:o C 28, 9.2.1976, s. 41 (2) EYVL N:o L 282, 1.11.1975, s. 1
Komission asetus (ETY) N:o 541/76, annettu 11 päivänä maaliskuuta 1976, eläinten ruokintaan tarkoitetulle rasvattomalle maidolle myönnettävää tukea koskevista yksityiskohtaisista säännöistä annetun asetuksen (ETY) N:o 1105/68 muuttamisesta



Virallinen lehti nro L 064 , 12/03/1976 s. 0011 - 0011

Kreikank. erityispainos: Luku 03 Nide 14 s. 0183

Espanjank. erityispainos: Luku 03 Nide 9 s. 0247

Portugalink. erityispainos: Luku 03 Nide 9 s. 0247

Suomenk. erityispainos Alue 3 Nide 7 s. 0018

Ruotsink. erityispainos Alue 3 Nide 7 s. 0018



KOMISSION ASETUS (ETY) N:o 541/76, annettu 11 päivänä maaliskuuta 1976, eläinten ruokintaan tarkoitetulle rasvattomalle maidolle myönnettävää tukea koskevista yksityiskohtaisista säännöistä annetun asetuksen (ETY) N:o 1105/68 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 740/75(2), ja erityisesti sen 10 artiklan 3 kohdan, sekä katsoo, että eläinten ruokintaan tarkoitetulle rasvattomalle maidolle myönnettävää tukea koskevista yksityiskohtaisista säännöistä 27 päivänä heinäkuuta 1968 annetun komission asetuksen (ETY) N:o 1105/68(3), sellaisena kuin se on viimeksi muutettuna asetuksella (ETY) N:o 2863/75(4), 8 artiklassa ja 8 a artiklassa säädetään niistä rasvattoman maidon määristä, joille voin tuottajat ja tilakerman tuottajat voivat saada tukea, jos tuote on tarkoitettu eläinten ruokintaan, on osoittautunut, että tietyt määrät tilalla tuotettua rasvatonta maitoa päätyvät maitotuotteiden valmistukseen; tästä syystä olisi säädettävä, että edellä mainituissa säännöksissä tarkoitetut määrät vähennetään sellaisista määristä rasvatonta maitoa, joita käytetään muihin tarkoituksiin kuin eläinten ruokintaan, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Täydennetään asetuksen (ETY) N:o 1105/68 8 artiklaa ja 8 a artiklaa joka kerta 5 kohdalla seuraavasti: "5. Edellä 1 kohdan mukaisen tuen ja 3 kohdan toisessa alakohdassa tarkoitetun vuosittaisen enimmäismäärän laskemisen perustana käytetyt määrät vähennetään sellaisista määristä rasvatonta maitoa, joita käytetään muihin tarkoituksiin kuin eläinten ruokintaan." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä maaliskuuta 1976. Komission puolesta P. J. LARDINOIS Komission jäsen (1) EYVL N:o L 148, 28.6.1968, s. 13 (2) EYVL N:o L 74, 22.3.1975, s. 1 (3) EYVL N:o L 184, 29.7.1968, s. 24 (4) EYVL N:o L 285, 4.11.1975, s. 5
Neuvoston asetus (ETY) N:o 568/76, annettu maaliskuun 15 päivänä 1976, naudanliha-alan yhteisestä markkinajärjestelystä annetun asetuksen (ETY) N:o 805/68 muuttamisesta



Virallinen lehti nro L 067 , 15/03/1976 s. 0028 - 0028

Kreikank. erityispainos: Luku 03 Nide 14 s. 0190

Espanjank. erityispainos: Luku 03 Nide 9 s. 0251

Portugalink. erityispainos: Luku 03 Nide 9 s. 0251

Suomenk. erityispainos Alue 3 Nide 7 s. 0021

Ruotsink. erityispainos Alue 3 Nide 7 s. 0021



NEUVOSTON ASETUS (ETY) N:o 568/76, annettu maaliskuun 15 päivänä 1976, naudanliha-alan yhteisestä markkinajärjestelystä annetun asetuksen (ETY) N:o 805/68 muuttamisesta EUROOPAN YHTEISÖJEN NEUVOSTO, joka ottaa huomioon Euroopan yhteisöjen perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo, että naudanliha-alan yhteisestä markkinajärjestelystä 27 päivänä kesäkuuta 1968 annetussa neuvoston asetuksessa (ETY) N:o 805/68(2), sellaisena kuin se on viimeksi muutettuna asetuksella (ETY) N:o 1855/74(3) säädetään interventiojärjestelmästä, johon kuuluu erityisesti tietyt laatuvaatimukset täyttävän naudanlihan ostovelvollisuus; viimeaikaisen kokemuksen perusteella olisi suotavaa säätää interventioon tarkoitetun tuotannon välttämiseksi mahdollisuudesta lykätä interventiotoimenpiteitä alueilla, joilla hinnat ovat suhteellisen korkeat, ja asetuksen (ETY) N:o 805/68 18 artiklassa säädetään mahdollisuudesta myöntää vientitukea; kokemus on osoittanut, että toteutetut toimenpiteet eivät kaikissa tapauksissa anna kaupalle riittävää varmuutta tuen suuruudesta ja voimassaoloajasta; tämän vuoksi olisi säädettävä mahdollisuudesta vahvistaa tuet ennakolta, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 805/68 6 artiklaan kohta seuraavasti: "3 a. Jos kuitenkin hinnan on edellä olevien kohtien mukaisesti todettu olevan markkinointivuoden 1976/1977 aikana jäsenvaltion tai sen alueen edustavilla markkinoilla tietyn ajan vähintään 95 prosenttia ohjehinnasta, edellä 1 ja 3 kohdassa tarkoitetut interventiotoimenpiteet voidaan lykätä kokonaan tai osittain kyseisessä jäsenvaltiossa tai osassa jäsenvaltion aluetta." 2 artikla Korvataan asetuksen (ETY) N:o 805/68 18 artiklan 4 kohta seuraavasti: "4. Neuvosto antaa komission ehdotuksesta perustamissopimuksen 43 artiklan 2 kohdassa määrättyä äänestysmenettelyä noudattaen yleiset säännöt vientitukien myöntämisestä ja ennakolta vahvistamisesta sekä niiden suuruuden vahvistamisperusteet." 3 artikla Tämä asetus tulee voimaan 15 päivänä maaliskuuta 1976. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä maaliskuuta 1976. Neuvoston puolesta Puheenjohtaja R. VOUEL (1) EYVL N:o C 23, 8.3.1974, s. 36 (2) EYVL N:o L 148, 28.6.1968, s. 24 (3) EYVL N:o L 195, 18.7.1974, s. 14
Neuvoston asetus (ETY) N:o 559/76, annettu 15 päivänä maaliskuuta 1976, maito- ja maitotuotealan yhteisestä markkinajärjestelystä annetun asetuksen (ETY) N:o 804/68 muuttamisesta



Virallinen lehti nro L 067 , 15/03/1976 s. 0009 - 0009

Kreikank. erityispainos: Luku 03 Nide 14 s. 0187

Espanjank. erityispainos: Luku 03 Nide 9 s. 0248

Portugalink. erityispainos: Luku 03 Nide 9 s. 0248

Suomenk. erityispainos Alue 3 Nide 65 s. 0017

Ruotsink. erityispainos Alue 3 Nide 65 s. 0017



NEUVOSTON ASETUS (ETY) N:o 559/76, annettu 15 päivänä maaliskuuta 1976, maito- ja maitotuotealan yhteisestä markkinajärjestelystä annetun asetuksen (ETY) N:o 804/68 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo, että näyttää olevan tarpeen laajentaa maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(2), sellaisena kuin se on viimeksi muutettuna asetuksella (ETY) N:o 740/75(3), 12 artiklassa säädettyä mahdollisuutta maitorasvojen ylijäämätilanteen osalta koskemaan tilanteita, joissa tällainen tilanne muodostuu tai on vaarassa muodostua muille maitotuotteille, nuorten maidon kulutuksen edistämiseksi olisi säädettävä yhteisön mahdollisuudesta osallistua menoihin, joita syntyy, kun myönnetään tukea kouluihin oppilaille toimitettavalle ilmaiselle maidolle, ja kaupankäynnin helpottamiseksi on osoittautunut tarpeelliseksi yhdenmukaistaa rasvattoman maitojauheen tuotantoa ja kaupan pitämistä koskevat säännökset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 804/68 12 artiklan 1 kohta seuraavasti: "1 Jos maitotuotteiden ylijäämiä muodostuu tai on vaarassa muodostua, voidaan niiden myynnin edistämiseksi tai uusien ylijäämien muodostumisen välttämiseksi toteuttaa muita kuin 6 11 artiklassa säädettyjä toimenpiteitä." 2 artikla Lisätään asetuksen (ETY) N:o 804/68 26 artiklaan alakohta seuraavasti: "Neuvosto voi komission ehdotuksesta perustamissopimuksen 43 artiklan 2 kohdassa määrättyä äänestysmenettelyä noudattaen päättää yhteisön osallistumisesta edellisessä alakohdassa tarkoitettujen ohjelmien rahoitukseen, jos mainitut ohjelmat täyttävät tietyt edellytykset." 3 artikla Korvataan asetuksen (ETY) N:o 804/68 27 artikla seuraavasti: "27 artikla Perustamissopimuksen 43 artiklan 2 kohdassa määrättyä menettelyä noudattaen vahvistetaan voin ja rasvattoman maitojauheen laatuvaatimukset, joissa säädetään erityisesti erityiset vaatimukset täyttävän voin tarkastusmerkistä." 4 artikla Tämä asetus tulee voimaan 15 päivänä maaliskuuta 1976. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä maaliskuuta 1976. Neuvoston puolesta Puheenjohtaja R. VOUEL (1) EYVL N:o C 53, 8.3.1976, s. 24 (2) EYVL N:o L 148, 28.6.1968, s. 13 (3) EYVL N:o L 74, 22.3.1975, s. 1